Príbelce

Príbelce, hungare Fehérkút, germane Pribel estas vilaĝo kaj municipo en Slovakio.

 Situo 
Príbelce situas laŭ ĉefvojo Horné Semerovce-Veľký Krtíš. La lasta urbo troviĝas je 8 km.

 Historio 
La unua mencio okazis pri la vilaĝo en 1244 en latina formo "villa Prebul", poste, kiel jam 2 apartaj domaroj en 1354 (suba kaj supra vilaĝpartoj). En 1796 la tutlanda geografia libro taksis la lokojn duaklasa. En 1828 loĝis en ambaŭ vilaĝoj resume 764 vilaĝanoj en 127 domoj. En 1910 laŭ la popolnombrado vivis en la 2 vilaĝoj 688 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Nógrád (reĝa departemento), al distrikto de Vinica, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. La 2 ĝemelvilaĝoj unuiĝis en 1966. En 2001 vivis en Príbelce 597 homoj, (589 slovakoj).

 Famuloj 
En la municipo agadis naciaj renaskigantoj Janko Kráľ kaj Ján Rotarides kaj tie naskiĝis hungaria juristo János Csaplovics.

 Vidindaĵoj 
 luterana gotika preĝejo el la 13-a jarcento, post 4 jarcentoj ĝi trakonstruiĝis
 lignaj sonorilostabloj el la 18-a jarcento kaj el la 19-a jarcento 
 malfrubaroka kastelo el la 18-a jarcento, en la 20-a jarcento trakonstruiĝis 
 turista vojeto

Kategorio:Municipoj en distrikto Veľký Krtíš